Okresná prokuratúra Poprad 
Štefánikova 11, 058 01 Poprad 1

Sp. zn. : 1 Pv 375/14/7706	Poprad, 31.7.2014
EEČ : 2-57-98-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Poprad
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
preto, že ako otec maloletého XXXXX hoci mu vyživovacia povinnosť vyplýva priamo zo Zákona o rodine, ako aj z rozsudku Okresného súdu XXXXX pod sp. zn. XXXXX zo dňa 14.12.2009, právoplatného dňa 16.02.2010 o rozvode manželstva, ktorým bol zaviazaný prispievať na výživu maloletého syna Zlatka sumou vo výške 30% zo sumy životného minima na nezaopatrené dieťa podľa osobitného zákona, t.j. do 30.06.2011 sumou vo výške 25,38,- € mesačne, od 01.07.2011 do 30.06.2012 sumou vo výške  26,- € mesačne, od 01.07.2012 do 30.06.2013 sumou vo výške 26,65,- € mesačne, od 01.07.2013 doposiaľ sumou              vo výške 27,13,- € mesačne k rukám matky dieťaťa vždy do 15. dňa v mesiaci vopred, počnúc dňom právoplatnosti rozhodnutia o rozvode manželstva, si túto svoju vyživovaciu povinnosť úmyselne v Poprade, v Hranovnici, okres XXXXX, a všade tam kde sa zdržiaval riadne neplnil od 01.01.2013 do 30.06.2014, pričom v sledovanom období nebol vedený v evidencii uchádzačov o zamestnanie na príslušnom Úrade práce, sociálnych vecí a rodiny v Poprade a ani nepoberal dávku a príspevky                      v hmotnej núdzi, čím mu za uvedené obdobie od 01.01.2013 do 30.06.2014 vznikol dlh na výživnom voči matke mal. dieťaťa XXXXX, nar. XXXXX prechodne bytom, XXXXX okres XXXXX,  vo výške 485,46,- €, pričom obvinený na výživnom pre mal. dieťa uhradil dňa 29.04.2014 sumu vo výške 432,- € a dňa 11.06.2014 uhradil na výživnom sumu  110,- €, čím takto uhradil dlžné výživné za obdobie 01.01.2013 do 30.06.2014, 

lebo zanikla trestnosť činu

Odôvodnenie:
	Poverený príslušník PZ Obvodného oddelenia PZ v Poprade  uznesením pod  XXXXX zo dňa 29.04.2014 začal podľa § 199 ods. 1 Tr. poriadku  trestné stíhanie a súčasne podľa § 206 ods. 1 Tr. poriadku vzniesol obvinenie XXXXX, nar. XXXXX pre prečin zanedbania povinnej výživy podľa § 207 ods. 1 Trestného zákona, ktorého sa mal dopustiť v podstate na tom skutkovom základe, ako je uvedené vo výrokovej časti tohto uznesenia. 

         Vykonaným skráteným vyšetrovaním bolo zistené, že obvinený XXXXX si svoju vyživovaciu povinnosť neplnil od 01.01.2013 do konca mesiaca apríl 2014 a tiež  v máji 2014. Dňa 29.04.2014  uhradil prevodom na účet matky dieťaťa dlžné výživné v sume 432,- € a následne dodatočne dňa 11.06.2014 uhradil prevodom na účet matky dieťaťa dlžné výživné a bežné výživné za mesiac jún 2014 vo výške 110,- €.      

         Zo správ nachádzajúcich sa vo vyšetrovacom spise vyplýva, že obvinený XXXXX v sledovanom období, t.j. 01.01.2013 do  konca júna 2014 nepoberal štátne sociálne dávky, nebol evidovaný v evidencií uchádzačov o zamestnanie na ÚPSVaR v Poprade a nepoberal ani dávku v nezamestnanosti a ani inú dávku sociálneho poistenia. Menovaný nebol v sledovanom období vedený v živnostenskom registri Obvodného úradu v Poprade ako samostatne zárobkovo činná osoba. 

Z výpovede matky dieťaťa XXXXX a z ďalších zadovážených dôkazov vyplýva, že obvinený si v období od 01.01.2013 do konca mesiaca apríl  2014 prakticky vôbec neplnil svoju vyživovaciu povinnosť k maloletému synovi Zlatkovi, ktorá mu bola určená  XXXXX súdu XXXXX vo výške 30% zo sumy životného minima na nezaopatrené dieťa podľa osobitného zákona, t.j. od 01.07.2012 do 30.06.2013 sumou vo výške 26,65,- € mesačne, od 01.07.2013 doposiaľ sumou vo výške 27,13,- € mesačne k rukám matky dieťaťa vždy do 15. dňa v mesiaci vopred, počnúc dňom právoplatnosti rozhodnutia o rozvode manželstva. Vo svojej výpovedi ďalej uviedla, že dňa 29.04.2014 jej obvinený prevodom na účet uhradil na výživnom sumu vo výške 432,- € a následne dňa 11.06.2014 prevodom na jej účet uhradil na výživnom sumu vo výške 110,- €, dokopy teda uhradil sumu vo výške 542,- €, pričom má splatené celé výživné aj za mesiac jún 2014. Ďalej uviedla, že v súčasnosti je na materskej dovolenke, poberá rodičovský príspevok vo výške 210,- € a prídavky na štyri deti spolu vo výške 84,- €, náhradné výživné nepoberá, ani o neho nepožiadala. Obvinený sa o svojho syna nezaujíma a nenavštevuje ho štyri roky. Syn núdzou netrpí, s výdavkami na stravu a oblečenie jej pomáha druhý manžel. 

Obvinený teda dodatočne splnil svoju vyživovaciu povinnosť za obdobie od 01.01.2013 do 30.06.2014, pričom neplnenie vyživovacej povinnosti nemalo na dieťa trvalo nepriaznivé následky. Poškodená úhradu výživného zdokladovala aj  kópiami výpisov z účtov.  
  
Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

Podľa § 86 písm. a/ Trestného zákona trestnosť zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom k vyššie uvedenému bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
 Proti tomuto uzneseniu je prípustná sťažnosť, ktorú je možné podať do 3 (troch) dní odo dňa doručenia uznesenia na Okresnú prokuratúru v Poprade. Sťažnosť má odkladný účinok (§ 185 ods. 2, ods. 6, § 187 ods. 1, § 215 ods. 6 Trestného poriadku).

Mgr. Martina Vladiková
prokurátorka